|  |  |
| --- | --- |
|  | Este artigo amosa escritos chineses. Sen o soporte axeitado, o texto pode mostrar símbolos sen sentido, coma caixas, marcas e outros. |

O **I Ching**, **Yijing** ou **I King** (en chinés tradicional: 易經; en chinés simplificado: 易经; en pinyin: yì jīng) é un libro oracular chinés cuxos primeiros textos suponse escritos cara ao 2400 a. C. É un dos Cinco Clásicos confucianos.

Historia e contidos
-------------------

O termo i ching significa **Libro das Mutacións**. O texto foi aumentado durante a dinastía Chou e posteriormente por comentaristas da escola de Confucio. Crese que describe a situación presente de quen o consulta e predicir o modo en que se resolverá no futuro se se adopta ante ela a posición correcta. É un libro adivinatorio e tamén un libro moral, á vez que pola súa estrutura e simboloxía é un libro filosófico e cosmogónico.

### En Occidente

Leibniz, que mantiña en correspondencia con xesuítas en China, escribiu o primeiro comentario europeo sobre o *I Ching* en 1703. Segundo el, isto demostraba a universalidade dos números binarios e o teísmo, xa que as liñas quebradas, o "0" ou a "nada", non poden converterse en liñas continuas, o "1" ou "unidade", sen a intervención de Deus.

Ese argumento foi criticado por Hegel, quen proclamou que ese sistema binario e os caracteres chineses eran "formas baleiras" que non podían articular palabras faladas coa claridade do alfabeto occidental.

O comentario de Leibniz sobre o *I Ching* desencadeou un diálogo sobre temas filosóficos occidentais como a universalidade (a idea de que algúns conceptos ou sistemas son aplicables en todas as culturas) e a natureza da comunicación.

Un diagrama de hexagramas I Ching enviado a Leibniz polo xesuíta francés Joachim Bouvet. Os números arábigos escritos no diagrama foron engadidos por Leibniz.O uso do código binario en relación co *I Ching* foi fundamental para a *Characteristica universalis* de Leibniz (unha linguaxe universal teórica), que á súa vez inspirou os estándares da lóxica booleana e para que Gottlob Frege desenvolvese a lóxica de predicados a finais do século XIX. 

No XX, Jacques Derrida identificou o argumento de Hegel como logocéntrico (segundo ese enfoque, outras formas de expresión e comprensión serían consideradas secundarias e inferiores), pero aceptou sen dúbida a premisa de Hegel de que a lingua chinesa non pode expresar ideas filosóficas. 

Carl Gustav Jung escribiu un prefacio para unha das primeiras versións occidentais do libro, traducida por Richard Wilhelm. Nel, Jung explora o concepto de "sincronicidade", que el define como a coincidencia significativa de eventos externos e estados psíquicos. Para Jung, o I Ching podía ser unha ferramenta para explorar esta idea de sincronicidade, xa que as súas respostas oraculares parecen coincidir de maneira significativa co estado interno do consultante.

O físico Fritjof Capra examinou no seu libro *The Tao of Physics* (*O Tao da Física*) as relacións entre a física moderna e filosofías orientais como o taoísmo e o *I Ching.* Aínda que a obra foi influente, tamén recibiu críticas por parte de científicos que consideran a súa abordaxe como superficial ou incorrecta.

Notas
-----

1. ↑  *Yijing. El llibre dels canvis* (en catalán). Pagès editors, S.L. 2011-03-15. ISBN 978-84-9975-077-4.
2. ↑  Nelson 2011, p. 379; Smith 2008, p. 204.
3. ↑  Nelson (2011), p. 381.
4. ↑  Bishop, Paul (2008-09). "The timeliness and timelessness of the ‘archaic’: analytical psychology, ‘primordial’ thought, synchronicity: The timeliness and timelessness of the ‘archaic’". *Journal of Analytical Psychology* (en inglés) **53** (4): 501–523. doi:10.1111/j.1468-5922.2008.00743.x.
5. ↑  Stenger, Victor J. (1995). *The Unconscious Quantum: Metaphysics in Modern Physics and Cosmology* (en inglés). Prometheus Books. ISBN 978-1-57392-022-3.

Véxase tamén
------------

* Código binario
* Dualismo
* Historia da informática
* Yin-Yang

| * v
* c
* e
Escrituras sagradas taoístas |
| --- |
| 
* *Daozang*
* *Tao Te Ching*
* *Lie Zi*
* *Zhuang Zi*
* *I Ching*

 |  |

|  |  |
| --- | --- |
| Control de autoridades | 
* Wd: Q181937
* WorldCat
* VIAF: 230980056
* BNF: 12010189h
* BRE: 2028391
* GND: 4072708-7
* JSTOR: i-ching
* LCCN: n79036106
* NLG: 138376
* Orthodox Encyclopedia: 1841556
* SUDOC: 027415120

 |



---

|  |  |
| --- | --- |
| Este artigo tan só é un bosquexo |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---